
ТЕХНИЧЕСКО  ЗАДАНИЕ ЗА ВЪНШНА УСЛУГА 

„ПРОВЕЖДАНЕ НА ИЗСЛЕДВАНИЯ И ПРОУЧВАНИЯ ЗА НУЖДИТЕ НА 
„МИГ - КАРНОБАТ”
ПО ТРИ ОБОСОБЕНИ ПОЗИЦИИ”

Във връзка с:

Изпълнение на Стратегия за местно развитие на „МИГ- Карнобат” с № 41-04-24/ 07.11.2011 г.
Изпълнение на  мярка „Управление на местни инициативни групи, придобиване на умения и постигане на обществена активност на съответната територия за местните инициативни групи, прилагащи стратегии за местно развитие” от Програмата за развитие на селските райони за периода 2007 - 2013 г.

Изпълнение на тристранен договор за финансиране: № РД-50-93/13.06.2012 г. между МЗФ, ДФ „Земеделие” - Разплащателна агенция и СНЦ „МИГ- Карнобат”;

Изпълнение на бюджет по Мярка 431-1 за 2012 г. на „МИГ- Карнобат”
ОБЩА ИНФОРМАЦИЯ:

1.Мярка 41 „Прилагане на стратегиите за местно развитие” има  следните цели:
-осигуряване на основа за средносрочно и дългосрочно устойчиво развитие в селските райони чрез прилагането на подхода „отдолу – нагоре” и насърчаване „ученето чрез правене” в местните общности, повишавайки техния капацитет за планиране;

- създаване на възможности за дългосрочна заетост и повишаване на доходите в селските райони чрез разнообразяване на икономическите дейности, подобряване на конкурентоспособността на местните продукти, опазване на природните ресурси и околната среда в селските райони и развитие на по-качествени услуги в съответствие с нуждите и очакванията на местното население;

- стимулиране на интегрирани и устойчиви практики.

2.Мярка 431-1 „Управление на МИГ, придобиване на умения и постигане на обществена активност на съответната територия за местните инициативни групи, прилагащи стратегии за местно развитие” има следните цели:

- насърчаване развитието на МИГ като силна и ефикасно действаща структура;

- осигуряване на ресурси - човешки, технически и финансови, за цялостно обезпечаване на дейностите на МИГ и за прилагане на техните стратегии за местно развитие;

- повишаване на информираността и уменията на местните жители относно подхода Лидер и насърчаване на активното им участие в процеса на прилагане на стратегии за местно развитие.
3. Цели на Стратегията за местно развитие на „МИГ - Карнобат”: 
· Стратегическа цел: 
Повишаване качеството на живот за територията на община Карнобат посредством използване на подхода ЛИДЕР за подпомагане развитието на конкурентноспособни земеделие и икономика,  разнообразяване на възможностите за заетост, подобряване на техническата и социална инфраструктура, съхраняване и развитие на културно-историческия и природен потенциал и укрепване на капацитета на местната общност за управление развитието на територията.


· Приоритети в СМР на „МИГ - Карнобат”:

· Стабилизиране на местната икономика чрез повишаване на конкурентната способност на земеделието и разнообразяване на бизнеса и услугите; 
· Подобряване качеството на живот в територията;

· Създаване на условия за съхраняване и развитие на  културно-историческото и природно богатство на територията. 

Стратегията има за цел да подпомогне развитието на територията чрез  повишаване доходите  на населението, създаване на по-добра жизнена среда, на нови възможности за заетост и мотивация на хората за укрепване на културните традиции на местната общност.

· Специфични цели на Стратегията за местно развитие:

·  Създаване на условия за развитие на конкурентни селско стопанство, малък и среден бизнес и преработвателна промишленост.
· Насърчаване на предприемачеството и разнообразяване на икономиката чрез развиване на дейности и услуги, създаващи доходи извън земеделския сектор (вкл. туристически дейности).

· Повишаване на професионалните знания и умения сред бизнеса и населението с цел подобряване  на организацията, условията на труд и създаване на възможности за допълнителна трудова заетост.
· Подобряване на достъпността и качеството на основните услуги за населението (вкл. за децата и уязвимите групи).
· Подобряване на качеството на техническата, социалната и културна инфраструктура за създаване на по-добра жизнена среда в населените места.

· Опазване, развитие, промотиране и маркетинг на  културното и природно наследство на територията. 
ЦЕЛИ И ОЧАКВАНИ РЕЗУЛТАТИ НА ЗАДАНИЕТО:

4.Цели на заданието.    
· Да се проучи, обобщи и анализира информацията каква е степента на  публичност и информираност по прилагане на стратегията на територията на „МИГ – Карнобат”.
· Да се получи информация и създаде база с данни за нагласи и намерения сред гражданите на територията на МИГ за кандидатстване по първа покана на „МИГ-Карнобат”.
· Да се събере и анализира информация относно прилагане стратегията на МИГ 2012 г.по основни сектори.
· Да се формират мнения и обосновани заключения за цялостното прилагане на СМР за 2012 г. на територията на „МИГ-Карнобат”.
5.Резултати, които трябва да бъдат постигнати при изпълнение на заданието.
· Изготвени доклади и информация каква е степента на публичност и информираност по прилагане на стратегията на територията на  „МИГ – Карнобат”.
· Получена  информация и създадена база с данни за нагласи и намерения сред гражданите на територията на МИГ за кандидатстване по първа покана на „МИГ – Карнобат”.
· Изготвени доклади и  информация относно прилагане стратегията на МИГ 2012  г. по основни сектори.
· Формирани  мнения и обосновани заключения за цялостното прилагане на СМР за 2012 г. на територията на „МИГ-Карнобат”.
· Идентифициран реален потенциал и готовност за участие в Стратегията за местно развитие  на ключови сектори на територията на МИГ за целите на предстоящото обявяване на покани.

· Извършена актуална инвентаризация на територията на „МИГ – Карнобат” по сектори за евентуален интерес към обявяването на покани за проекти на бенефициенти през 2012 г.
· Проучени нагласи и потребности във връзка с индикативния план за прием на проекти към СМР през 2012 г.
ОБХВАТ НА ЗАДАНИЕТО:

6.Обособени позиции в заданието :
Обособена позиция №1: „Изследване степен на публичност и информираност по прилагане на стратегията на територията на „МИГ – Карнобат”.
Обособена позиция №2: „Изследване на нагласа и намерения сред гражданите на територията на МИГ за кандидатстване по първа покана”.
Обособена позиция №3: „Проучване относно прилагане стратегията на МИГ 2012  г. по основни сектори”.
7.Описание на видовете обособени позиции:
7.1. „Изследване степен на публичност и информираност по прилагане на стратегията на територията на „МИГ – Карнобат”:
- Целеви групи: населението по сектори и представителства от град Карнобат и 30 населени места;

- Административен и географски обхват на проучването: община Карнобат, с административен център гр. Карнобат и селата: Аспарухово, Венец, Глумче, Детелина, Добриново, Драганци, Драгово, Деветак, Деветинци, Екзарх Антимово, Железник, Житосвят, Зимен, Искра, Кликач, Крумово Градище, Крушево, Козаре, Мъдрино, Невестино, Огнен, Раклица, Соколово, Сърнево, Смолник, Сан Стефано, Сигмен, Церковски, Черково и Хаджиите;

-Технология/методология на изследването: анкетни карти/листове; събиране и анализиране на налични емпирични данни и информация от достоверни източници за територията на МИГ; документиране на изследването на електронен и магнител носител; документиране на изследването, вкл. снимков и видео материал; други, по преценка на Изпълнителя.
7.2. „Изследване на нагласа и намерения сред гражданите на територията на МИГ за кандидатстване по първа покана”:
- Целеви групи: населението по сектори и представителства от град Карнобат и 30 населени места;

- Административен и географски обхват на проучването: община Карнобат, с административен център гр. Карнобат и селата: Аспарухово, Венец, Глумче, Детелина, Добриново, Драганци, Драгово, Деветак, Деветинци, Екзарх Антимово, Железник, Житосвят, Зимен, Искра, Кликач, Крумово Градище, Крушево, Козаре, Мъдрино, Невестино, Огнен, Раклица, Соколово, Сърнево, Смолник, Сан Стефано, Сигмен, Церковски, Черково и Хаджиите;

-Технология/методология на изследването: анкетни карти/листове; събиране и анализиране на налични емпирични данни и информация от достоверни източници за територията на МИГ; документиране на изследването на електронен и магнител носител; документиране на изследването, вкл. снимков и видео материал; други, по преценка на Изпълнителя.

7.3. „Проучване относно прилагане стратегията на МИГ 2012 г. по основни сектори”:
- Целеви групи: населението по сектори и представителства от град Карнобат и 30 населени места;

- Административен и географски обхват на проучването: община Карнобат, с административен център гр. Карнобат и селата: Аспарухово, Венец, Глумче, Детелина, Добриново, Драганци, Драгово, Деветак, Деветинци, Екзарх Антимово, Железник, Житосвят, Зимен, Искра, Кликач, Крумово Градище, Крушево, Козаре, Мъдрино, Невестино, Огнен, Раклица, Соколово, Сърнево, Смолник, Сан Стефано, Сигмен, Церковски, Черково и Хаджиите;

-Технология/методология на проучването: анкетни карти/листове; събиране и анализиране на налични емпирични данни и информация от достоверни източници за територията на МИГ; документиране на проучването на електронен и магнител носител; документиране на проучването, вкл. снимков и видео материал; други, по преценка на Изпълнителя.

ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА:

8.Изисквания към съдържанието на изследванията и проучванията:

· Съдържателни:
Изследванията и проучванията да бъдат оформени като анализи, доклади, препоръки и информационни слотове. Изчерпателната информация да бъде разпределена в база данни съгласно параметрите на Техническото задание. Всеки съставен информационен материал да бъде с точни думи, текстове и стилистика. 
Изпълнението на поръчката включва изготвяне на окончателен доклад в рамките на 20-30 стандартизирани страници. 
· Художествени:
За визуализация на доклада да бъдат представени пълен набор от информационни материали, предоставени от бенефициентите за техните намерения, дейност и представяне-картички, проспекти, брошури, дипляни, снимки, филми, файлове, карти и др. налични и в помощ на визуализацията на окончателния доклада.

· По вид на носителя.

Изработеното да бъде представено в следния вид:

-На магнитен носител – CD/DVD;
-На хартиен носител - оригинал+ 2 копия;
-Снимки/филми: копия от анкетните и изследователски документи.

· Допълнителни изисквания:

- Проучването да бъде надлежно обявено в регионалните и/или местни медии, в социалните мрежи и на електронната страница на „МИГ – Карнобат”;
- Да се предвидят и други гъвкави методи за получаване на информация от бенефициенти и участници в изследването и проучването;
- Предвид особеностите на Програмата за развитие на селските райони, Лидер и неговото прилагане Изпълнителят трябва да обезпечи екип с нужната експертна подготовка.

-По време на изпълнение на поръчката екипа на „МИГ – Карнобат” да бъде текущо информиран за хода на проучването.

СРОКОВЕ И ЦЕНИ ЗА ИЗПЪЛНЕНИЕ НА ПОРЪЧКАТА:
9. Цена за изпълнение на поръчката.

Разделянето на 3 броя обособени позиции е направено с оглед по-ефективно и по-ефикасно реализиране на предвидените изследвания и проучвания. Изследванията и проучванията са обособени по теми. 


Оферта може да бъде подадена за една, за две или за всички обособени позиции.
Услугата ще се финансира със средства от одобрения бюджет на мярка 431-1, като за изпълнение на услугата ще се подпише договор с изпълнителя на база предложената в офертата цена. 

Прогнозната стойност: 


Общият финансов ресурс за изпълнение на поръчката е в размер на 14 850,00 (четиринадесет хиляди осемстотин и петдесет лева) лв. с ДДС. Участниците следва да имат предвид, че тази стойност е прогнозна и зависи от одобрения от Министерство на земеделието и храните бюджет на „МИГ – Карнобат” по тези бюджетни пера.

Обособена позиция №1: „Изследване степен на публичност и информираност по прилагане на стратегията на територията на „МИГ – Карнобат” с цена в размер до 4 950,00 (четири хиляди деветстотин и петдесет лева) с ДДС;
Обособена позиция №2: „Изследване на нагласа и намерения сред гражданите на територията на МИГ за кандидатстване по първа покана” с цена в размер до 4 950,00 (четири хиляди деветстотин и петдесет лева) с ДДС;
Обособена позиция №3: „Проучване относно прилагане стратегията на МИГ 2012  г. по основни сектори” с цена в размер до 4 950,00 (четири хиляди деветстотин и петдесет лева) с ДДС;
ИЗИСКВАНИЯ КЪМ ИЗПЪЛНЕНИЕТО НА ПОРЪЧКАТА:
10. Изпълнителят трябва да обезпечи екип с нужната експертна подготовка предвид особеностите на Програмата за развитие на селските райони, Лидер и неговото прилагане.
11.Участникът следва да предложи за всяка позиция, за която участва екип от експерти.

Общи изисквания към експертите, които ще провеждат обученията:

· опит в провеждане на изследвания и проучвания; 
· познаване на Лидер и ПРСР;

· детайлно познаване на нормативната база по ПРСР - наредби, регламенти и др.;
· познаване на европейските добри практики по Лидер;
· опит в провеждане на изследвания и проучвания за различни целеви групи по предприсъединителните и Структурните фондове на ЕС, както и по ЕЗФРСР;
Изпълнителят трябва да гарантира, че има достатъчно наличен административен капацитет, който да позволи на експертите да се фокусират върху техните основни задължения. 
Участникът може да осигури и допълнителни експерти /които ще подпомагат ключовите експерти/, притежаващи съответната квалификация и опит за извършваните от тях дейности, като тяхното наемане ще стане след съгласуване с Възложителя и неговото  одобрение.
12.При подготовка на офертата всеки участник трябва да представи:


Кратко описание на методологията и начина на провеждане и анализиране на проучванията, както и начините и техниките за изготвяне на доклади.

13. Съпътстващи  документи:
· списък на участниците в изследванията и проучванията, съдържащи двете имена, телефон, е-mail;

· ежедневни анкетни карти по видове;

· хронология на направените изследвания и проучвания;

· документи и източници, ползвани в изследванията и проучванията;

· снимков материал от изследванията и проучванията, който се прилага към отчетите на Изпълнителя, на хартиен и на магнитен носител - CD /.

14.Изисквания за дизайн на изготвените материали 

Задължителна визуализация по заданието:

-съдържанието на всеки материал е по изискване на СНЦ „МИГ-Карнобат”;
- информация за подпомагане на дейността му от Европейския земеделски фонд за развитие на селските райони (ЕЗФРСР);
-наименованието на МИГ, която се подпомага;

- знамето на Европейския съюз с пояснение за неговата роля;

- националното знаме на Република България;

- както и думите: „Европейски земеделски фонд за развитие на селските райони: Европа инвестира в селските райони”. 

· Техническите изисквания към информацията във връзка с оповестяване на подпомагането на дейността от Европейския земеделски фонд за развитие на селските райони се определят съгласно Приложение № VI към чл. 58, ал. 3 от Регламент (ЕО) № 1974/2006 г. на Комисията от 15 декември 2006 г., определящ подробни правила за прилагане на Регламент (ЕО) № 1698/2005 г. на Съвета.
15.Получателят/- ите на финансова помощ по проект за прилагане на стратегията за местно развитие на дадена МИГ спазва изискванията за публичност на дейността и източниците на финансирането, заложени в наредбата за съответната дейност/мярка от ПРСР. Когато проектът (дейността) съответства на дейност/мярка по Регламент (ЕО) № 1698/2005 г. на Съвета или на друга дейност/мярка, то се спазват изискванията на Приложение № VI към чл. 58, ал. 3 от Регламент (ЕО) № 1974/2006 г. на Комисията от 15 декември 2006 г., определящ подробни правила за прилагане на Регламент (ЕО) № 1698/2005 г. на Съвета, 
Договор  № РД-50-93/13.06.2012 г., сключен между Министерство на земеделието и храните, Държавен фонд „Земеделие” – Разплащателна агенция и СНЦ „МИГ – Карнобат”, чл.52 от Наредба № 23/18.12.2009г. на МЗХ, Регламент (ЕО) № 1974/2006 и Регламент (ЕО) № 1698/2005.
16.В предложената цена (в български лева) да бъдат включени всички разходи за провеждане на изследванията и проучванията, в съответствие с изискванията на Възложителя, посочени в настоящото Техническо задание.
Предвижда се извършване на:

· едно авансово плащане в размер на 30 (тридесет) % от стойността на договора за изпълнение на поръчката, изплатено в срок до 5 дни след сключването му; 

· едно окончателно плащане в размер на 70 (седемдесет) % от стойността на договора за изпълнение на поръчката след представяне на окончателен доклад.


За извършване на всяко плащане Изпълнителят представя на Възложителя фактура.

Окончателен доклад се представя най – късно до 21 декември 2012 г. Извършената работа се счита приета след  подписване на Приемо – предавателен протокол. Плащането се извършва в срок до 27-28 декември 2012 г. 
17.Срок за изпълнение на услугата – до 18  декември 2012 г., считано от датата на сключване на договора. 

18.Срок на валидност на офертите - 60 (шестдесет) календарни дни, считано от датата на подаването им.                                               

19.Оценка и мониторинг на резултатите от изпълнението на поръчката.

Мониторинг по време на изпълнение на поръчката ще бъде осъществяван от екипа по проекта, от представител на Възложителя, както и от експерта по СМР на „МИГ – Карнобат”.
ПРЕДСТАВЯНЕ НА ОФЕРТИ:

20. Участникът подготвя и представя оферта, която трябва да съответства напълно на изискванията на Възложителя, посочени в публичната покана и настоящото задание.

21.Не се допуска до участие в процедурата участник и оферта, която не отговаря на законовите изисквания или на някое от условията на Възложителя. Оферта, за която е налице поне едно от следните обстоятелства, не се приема и се връща незабавно на участника:

· представената оферта е постъпила в незапечатан плик;

· представената оферта е постъпила с нарушена цялост;


- представената оферта е постъпила след изтичане на крайния срок;
22.Офертата се представя в запечатан, непрозрачен плик от участника или от упълномощен от него представител лично или по пощата с препоръчано писмо с обратна разписка, или чрез куриерска служба, на следния адрес: СНЦ „МИГ – Карнобат”, ул. „Димитър Полянов” № 2,  гр. Карнобат, п. код 8400, в срок до 16,00 часа на 13.11.2012 г.

На плика трябва да бъде посочен адрес за кореспонденция и по възможност телефон, факс и електронен адрес, както и да бъде изписан следния текст: „За участие в процедура по чл. 14, ал. 4, т. 2 от ЗОП с предмет: „Провеждане на изследвания и проучвания за нуждите на "МИГ - Карнобат", по три обособени позиции.”
23. Офертата трябва да съдържа: 

- Административни сведения за участника – Образец;

- Декларация за запознаване с условията – Образец;

- Регистрационни документи на участника: копие от документ за регистрация или ЕИК (единен идентификационен код), съгласно чл. 23 от Закона за търговския регистър – заверено копие;

- Срок на валидност на офертата - Образец;

- Декларации за липса на обстоятелства по чл. 47, ал. 1, 2 и 5 от ЗОП - Образци;

- Декларация за подизпълнителите, които ще участват при изпълнението на услугата и дела на тяхното участие, ако се предвиждат такива – Образец;

- Декларация от подизпълнител, че е съгласен да участва в процедурата като такъв – Образец;

- Декларация, съдържаща списък на изпълнени договори, сходни с предмета на обществената поръчка – Образец;

- Нотариално заверено пълномощно на лицето, упълномощено да представлява участника в процедурата (тогава, когато участникът не се представлява от лицата, които имат право на това, съгласно документите му за регистрация);

- Поименен списък на всички експерти, отговарящи на изискванията по т. 11 от настоящото задание - Образец, придружен от необходимите документи /граждански договори, трудови договори, документи доказващи участие в изследвания и проучвания/;
- Техническо предложение – Образец, включващо:
а)Методология за изпълнение на обществената поръчка;

б) План за действие и разпределение на ресурсите при изпълнение на дейностите;
-Ценово  предложение - Образец;

ЗАДЪЛЖЕНИЯ НА ИЗПЪЛНИТЕЛЯ:
24.Изпълнителят е длъжен:

· да изпълни в срок и с необходимото качество предвидените дейности за информация и публичност по проекта;

· да спазва изискванията в Общите условия към договор за безвъзмездна финансова помощ, Указанията за прилагане на мерки за информиране и публичност на Управляващия орган на ПРСР;
· да изпълни качествено услугата, като за същата да бъдат издадени разходно–оправдателни документи съгласно Закона за счетоводството и подписан приемно-предавателен протокол с „МИГ -Карнобат”.
25. Индикатори  за изпълнение: 

Индикаторите за изпълнение от страна на Изпълнителя са:

· проведено изследване/проучване;

· брой участници в изследване/проучване;

· изготвени материали;

Източници за информация на индикаторите ще бъдат:

- списък с участниците в изследване/проучване;

- план за действие и разпределение на ресурсите при изпълнение на дейностите;

- анкети с обратна връзка.

МЕТОДИКА ЗА ОЦЕНКА НА ОФЕРТИТЕ:
Всички оферти, които отговарят на обявените от Възложителя условия и бъдат допуснати до разглеждане, ще бъдат оценявани по критерия „икономически най-изгодна оферта”.
Оценката на офертите за всяка от обособените позиции се извършва по следната формула:

КО = ТО + ФО, 

където е
ТО - Техническа оценка
ФО – Финансова оценка


Участник, който е представил Методология за изпълнение на обществената поръчка, включваща подробно описание на изследваните и проучвани теми, начинът по който ще бъде събрана и обобщена информацията, начинът по който ще бъде извършена инвентаризацията на територията на „МИГ – Карнобат”, целите които се преследват с методологията и начина за постигането им, съобразени с изискванията на Възложителя, посочени в Техническото задание – получава 50 точки;


Участник, който е представил Методология за изпълнение на обществената поръчка, включваща бегло описание на изследваните и проучвани теми, целите които се преследват с методологията и начина за постигането им, не са съобразени в пълна степен с изискванията на Възложителя посочени в Техническото задание – получава 30 точки;


Участник, който е представил Методология за изпълнение на обществената поръчка, в която описанието на изследваните и проучвани теми, не отговаря в голяма степен на изискванията на Възложителя, целите които се преследват с методологията и начина за постигането им, не са съобразени с изискванията на Възложителя посочени в  Техническото задание – получава 10 точки;

ФО - Финансова оценка: предложената от участника цена за изпълнение на обществената поръчка.

Участник, който е предложил най – ниска цена, съобразена с прогнозната стойност на обособената позиция, за която участва, получава 50 точки. На всеки следващ участник ще бъдат отнемани по 2 точки от точките на участника, предложил по – ниска цена от него.
УТВЪРДИЛ:

Щерьо Черногоров 
Изпълнителен директор на „МИГ-Карнобат”

СДРУЖЕНИЕ „МЕСТНА  ИНИЦИАТИВНА  ГРУПА


КАРНОБАТ”

